 Dokita David Weeks ati onkọwe nipa sayẹnsi, Jamie James ṣe ifọrọwerọ pẹlu eeyan marundinlọgọrun lorilẹede Scotland ti oju wọn kere ju ọjọ ori wọn lọ. Dokita Weeks ati onkọwe James fẹnu ko pe ibalopọ ti wọn ti ni sẹyin ni aṣiri bi wọn ṣe kere ju ọjọ ori wọn lọ loju. Dokita Weeks sọ ninu esi iwadii rẹ pe oju lọkọ laya to ba n ni ibalopọ lẹẹmẹta laarin ọsẹ maa fi bi ọdun mẹwaa kere ju ọjọ ori wọn lọ. Igbadun to wa ninu ibalopọ jẹ ọkan gbogi lara ohun to le jẹ ki eeyan kere loju ju ọjọ ori rẹ lọ, Dokita Weeks ṣalaye. O ni ọpọ awọn ilumọọka ti oju wọn n dan ju ọjọ ori wọn lọ lo n gbadun ibasun pẹlu ọkọ tabi iyawo wọn. Dokita Weeks ṣalaye pe ọpọ lọkọ laya lo n jẹ anfaani nla yii to wa ninu ibalopọ. Ibasun ni igbadun to gbojigan julọ, ohun lo si maa n fa wiwa awọn kẹmika kan lasiko ibasun eyi to maa n ṣe ara loore, Dokita Weeks lo sọ bẹẹ. Weeks ni ṣiṣe ere idaraya lo kọkọ ṣe pataki lati jẹ ki eeyan kere ju ọjọ ori rẹ lọ, lẹyin naa lo ku ibasun. Tóò bá fún ọkùnrinn lóúnjẹ tóo tẹ kiní yẹn sílẹ fún un dáadáa... - Yinka TNT Iwadii Dokita Weeks tun fihan pe awọn ti oju wọn ba ri bi ọmọde maa n ni igboya, ori wọn si maa n pe pere pere. O sọ ninu iṣẹ iwadii rẹ pe awọn iwa to maa n mu kawọn eeyan tete gbo ni siga mimu, wahala ṣiṣe ati wiwa ninu oorun. Amọ, Dokita Weeks sọ pe ibalopọ laarin lọkọ laya lo ni iru anfaani gidi yii ninu. O ni kii ṣe awọn eeyan to ba n ni ibalopọ pẹlu irufẹ ẹnikẹni ti wọn ba kan ri nita. Dokita onimọ sayẹnsi nipa ihuwa ẹda ati ọpọlọ eeyan kan to jẹ ọmọ orilẹede Scotland ti sọ ninu awọn iwadii to ṣe wipe nini ibalopọ gbigbona maa n jẹ ki ara eeyan da bi ara ọmọde. : Sex benefits: Ǹjẹ o mọ pé ìbálọpọ pẹlú aya tàbí ọkọ rẹ lè jẹ kí o dàbí ọmọdé? 